NARVA LINNAVALITSUS

KORRALDUS

Narva





                    
       ____.03.2006 nr____-k
Töövõtulepingu kehtivuse pikendamine

1.  Asjaolud ja menetluse käik

31.03.2006 lõpeb aktsiaseltsiga Heakorrastus 03.01.2005 sõlmitud lepingu “Narva linna tänavate jooksev korrashoid töövõtu meetodil” tähtaeg, mida pikendati Narva Linnavalitsuse 14.12.2005 korraldusega nr 1324-k kuni 01.04.2006.

Narva Linnavolikogu 26.01.2006 otsusega nr 7 kuulutati välja uus riigihange “Narva linna teede ja tänavate hooldustööd” (riigihanke registreerimisnumber 024938), mille pakkumiste avamine toimus 13.03.2006.a. Praegu analüüsitakse pakkumisi ning seoses täiendava info pärimisega pakkujatelt ei ole riigihanke konkursi võitja veel selgunud.

Arvestades linna tänavate regulaarse korrashoiu vajadust, Narva linnavalitsuse Linnavara- ja Majandusametile tuleb pikendada töövõtulepingu Narva linna tänavate jooksev korrashoiutööde teostamiseks töövõtjaga, kes on nimetatud töid seniajani nõuetekohaselt teostanud.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele.
3. Otsus

Pikendada Narva Linnavalitsuse Linnavara- ja Majandusameti ja aktsiaseltsi Heakorrastus (registrikood 10229666, asukoht Rahu 3, Narva) vahel 03.01.2005 sõlmitud töövõtulepingu nr 0501 “Narva linna tänavate jooksev korrashoid töövõtu meetodil” kehtivust samadel tingimustel kuni 01.05.2006.

4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

